**Grozījumi Ministru kabineta 2009.gada 22.decembra noteikumos Nr.1608 “Noteikumi par pabalsta piešķiršanas un izmaksas kārtību invalīdam, kuram nepieciešama kopšana, pabalsta apmēru, kā arī pabalsta apmēra pārskatīšanas kārtību”**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekts “Grozījumi Ministru kabineta 2009.gada 22.decembra noteikumos Nr.1608 “Noteikumi par pabalsta piešķiršanas un izmaksas kārtību invalīdam, kuram nepieciešama kopšana, pabalsta apmēru, kā arī pabalsta apmēra pārskatīšanas kārtību”” (turpmāk – noteikumu projekts) izstrādāts, lai noteiktu, ka personai ar ļoti smagu invaliditāti, kura sasniegusi 18 gadu vecumu, kurai invaliditātes cēlonis ir slimība no bērnības un kurai Veselības un darbspēju ekspertīzes ārstu valsts komisija (turpmāk – VDEĀVK) ir izsniegusi atzinumu par indikācijām īpašas kopšanas nepieciešamībai, pabalsts invalīdam, kuram nepieciešama kopšana (turpmāk – kopšanas pabalsts), tiktu piešķirts palielinātā apmērā, proti, 313,43 *euro* mēnesī apmērā.Finansējums kopšanas pabalsta palielināšanai ir iekļauts likumā “Par valsts budžetu 2019.gadam” un atspoguļots 2019.gada budžeta likuma paketē iekļautā likuma “Grozījumi Valsts sociālo pabalstu likumā” (turpmāk – likuma grozījumi) anotācijā. Noteikumu projekta mērķis ir palielināt valsts sniegto finansiālo atbalstu personām ar ļoti smagu invaliditāti, kurām invaliditātes cēlonis ir slimība no bērnības.Noteikumu projekts stāsies spēkā 2019.gada 1.jūlijā.  |
|   **I. Tiesību akta projekta izstrādes nepieciešamība** |
| 1. | Pamatojums | Atbilstoši MK 2019.gada 8.februāra sēdes protokollēmuma Nr.6 1.§. 3.punktam atbalstīts Labklājības ministrijas prioritārais pasākums “Īpašas kopšanas pabalsta bērniem un pieaugušajiem ar invaliditāti kopš bērnības pilnveidošana”, kas paredz noteikt kopšanas pabalstu palielinātā apmērā personām ar ļoti smagu invaliditāti, kurām invaliditātes cēlonis ir slimība no bērnības un kurām VDEĀVK izsniegusi atzinumu īpašas kopšanas nepieciešamībai. Atbilstoši likuma grozījumiem Valsts sociālo pabalstu likuma (turpmāk – Likums) 12.1 panta pirmā daļa izteikta jaunā redakcijā, nosakot, ka kopšanas pabalstu saņem divas personu ar invaliditāti grupas, kuram nepieciešama kopšana un kurām izsniegts VDEĀVK atzinums par īpašas kopšanas nepieciešamību, atsevišķā punktā (2.punktā) izdalot personas ar invaliditāti, kurām invaliditātes cēlonis ir „slimība no bērnības”. Lai noteiktu kopšanas pabalstu palielinātā apmērā likuma grozījumos noteiktām personām ar invaliditāti, kurām invaliditātes cēlonis ir slimība no bērnības un kurām izsniegts atzinums īpašas kopšanas nepieciešamībai, nepieciešams veikt grozījumus MK 2009.gada 22.decembra noteikumos Nr.1608 “Noteikumi par pabalsta piešķiršanas un izmaksas kārtību invalīdam, kuram nepieciešama kopšana, pabalsta apmēru, kā arī pabalsta apmēra pārskatīšanas kārtību” (turpmāk – MK Nr.1608) . |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopšanas pabalsts ir viens no valsts sociālo pabalstu veidiem. Valsts sociālie pabalsti ir valsts atbalsts naudas izmaksu veidā, kuru saņem pie noteiktām iedzīvotāju grupām piederīgas personas situācijās, kad ir nepieciešami papildu izdevumi vai kad šīs personas nespēj gūt ienākumus. Valsts sociālie pabalsti tiek finansēti no valsts pamatbudžeta, t.i., no vispārējiem nodokļiem, un to apmērs ir atkarīgs no valsts finansiālajām iespējām. Valsts sociālo pabalstu veidus, to personu loku, kurām ir tiesības uz valsts sociālajiem pabalstiem, šo pabalstu piešķiršanas nosacījumus, piešķiršanas un izmaksas kārtību, kā arī ar šiem pabalstiem saistīto lēmumu pārsūdzēšanas kārtību nosaka Likums. Valsts sociālos pabalstus izmaksā Valsts sociālās apdrošināšanas aģentūra (turpmāk – VSAA), pamatojoties uz personas iesniegumu.Pilngadīgai personai ar invaliditāti kopšanas pabalstu piešķir saskaņā ar Likuma 12.1 pantu, un tā apmēru nosaka un regulē MK  Nr.1608. Kopšanas pabalsta apmērs šobrīd ir *213,43 euro/mēnesī*.Likuma grozījumi paredz Likuma 12.1panta pirmo daļu izteikt jaunā redakcijā, nosakot, ka kopšanas pabalstu piešķir, ja persona atbilst vienam no šādiem nosacījumiem:1) ir pārsniegusi 18 gadu vecumu un sakarā ar smagiem funkcionāliem traucējumiem tai ir nepieciešama īpaša kopšana;2) ir pārsniegusi 18 gadu vecumu un sakarā ar smagiem funkcionāliem traucējumiem tai ir nepieciešama īpaša kopšana, un personas invaliditātes cēlonis ir slimība no bērnības.Medicīniskās indikācijas īpašas kopšanas nepieciešamībai VDEĀVK ārsti nosaka, izvērtējot personas medicīnisko diagnozi un funkcionēšanas ierobežojuma pakāpi atbilstoši MK noteikumu 2014.gada 23.decembra noteikumu Nr.805 “Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību” 8. pielikumā minētajiem kritērijiem. Kopšanas pabalstu var izlietot gan papildu aprūpes vajadzībām, tehniskā aprīkojuma iegādei, higiēnas preču iegādei u.c. Tiesības uz minētajiem pabalstiem rodas no dienas, kad izsniegts VDEĀVK atzinums par īpašas kopšanas nepieciešamību, savukārt šā pabalsta izmaksu izbeidz, kad beidzas noteiktais invaliditātes termiņš un īpašas kopšanas nepieciešamība. Pēc Eurostat datiem 34% personu ar invaliditāti ir pakļautas nabadzības riskam. Eiropas Komisija Latvijai jau vairākkārt ir norādījusi, ka nabadzības vai sociālās atstumtības riskam pakļauto personu lielais īpatsvars atspoguļo sociālās drošības tīkla nepilnības un problēmas, t.sk. personu ar invaliditāti iekļaušanu. Personas ar ļoti smagu invaliditāti, kurām VDEĀVK ir noteikusi indikācijas īpašas kopšanas nepieciešamībai smago funkcionālo traucējumu dēļ, saskaras ar situāciju, ka tās bez ģimenes locekļu un tuvinieku vai atbalsta personas palīdzības vai uzraudzības nevar patstāvīgi paveikt ikdienas darbības, vai arī to spēj paveikt ļoti ierobežotā apmērā. Personām, kurām ļoti smaga invaliditāte saglabājusies jau no bērnības, visa mūža garumā ir bijuši būtiski funkcionēšanas ierobežojumi, kas tieši ir ietekmējuši viņu spējas veidot patstāvīgu un neatkarīgu dzīvi, socializēties, gūt patstāvīgus un pastāvīgus ienākumus, pieņemt neatkarīgus lēmumus un rīkoties savu labāko interešu nodrošināšanai. Šo personu funkcionēšanas ierobežojumi vienlaikus ietekmē arī viņu tuvinieku ikdienas gaitas, liekot pakārtot būtiskas savas dzīves vajadzības šo personu aprūpē un veselības stāvokļa uzlabošanai vai vismaz uzturēšanai esošajā līmenī. Pēc VSAA sniegtajiem datiem kopšanas pabalstu 2018.gadā vidēji mēnesī saņēma 2316 pilngadīgas personas ar invaliditāti, kurām invaliditātes cēlonis ir slimība no bērnības (63% no kopējā personu ar I invaliditātes grupu (ar ļoti smagu invaliditāti), kurām invaliditātes cēlonis ir slimība no bērnības, skaita). Lielākā daļa vecāku ir savu pilngadīgo bērnu aprūpētāji diendienā, un līdz ar to viņu iespējas iekļauties darba tirgū un gūt ienākumus ir ierobežotas. Līdzšinējais kopšanas pabalsts 24/7 aprūpējamas personas gadījumā īpašas kopšanas vajadzības sedz tikai daļēji. Lai mazinātu risku, ka personu ar ļoti smagu invaliditāti vajadzības netiek nodrošinātas un ka šīm personām piemītošo smago funkcionālo traucējumu dēļ un ģimenes finansiālās kapacitātes trūkuma dēļ, personas tiktu nodotas ilgstošās aprūpes institūcijā, kopšanas pabalsts ir palielināms saskaņā ar likuma grozījumos noteikto.Ņemot vērā, ka atbilstoši likumā “Par valsts budžetu 2019.gadam” un likuma grozījumos noteiktajam bērna invalīda kopšanas pabalstu ar 2019.gada 1.jūliju paredzēts palielināt par 100 *euro/mēnesī*, t.i. no *213,43* *euro* mēnesī uz 313,43 *euro/mēnesī*, kopšanas pabalsta apmērs arī pilngadīgām personām ar ļoti smagu invaliditāti, kurām invaliditātes cēlonis ir slimība no bērnības, jāpalielina par 100 *euro* mēnesī, tādējādi nodrošinot, ka bērnam, sasniedzot 18 gadu vecumu, gadījumā, ja īpašās kopšanas vajadzības turpinās (vidēji tas notiek 60% gadījumu), tiktu nodrošināts tāds pats pabalsta apmērs kā līdz 18 gadu vecuma sasniegšanai. Proti, pilngadīgai personai, kurai invaliditāte ir no bērnības, situācijā, kad īpašas kopšanas nepieciešamība turpinās jau no bērnības, valsts sniegtais materiālais atbalsts nesamazināsies. Turklāt jāņem vērā, ka personas ar ļoti smagu invaliditāti, kurām invaliditātes cēlonis ir slimība no bērnības un kurām VDEĀVK ir izsniegusi atzinumu īpašas kopšanas nepieciešamībai, ļoti smago funkcionālo traucējumu dēļ (kustību traucējumi kombinēti ar garīga rakstura traucējumiem) patstāvīgi nespēj (vairumā gadījumu nekad nav spējušas) nodrošināt savu pašaprūpi un gūt ienākumus. Līdz ar to šo personu iespējas gūt pastāvīgus un patstāvīgus ienākumus ir krietni ierobežotākas, nekā personām, kurām invaliditāte nav tik smaga vai iegūta jau esot pilngadīgām. Personām ar ļoti smagu invaliditāti no bērnības jau no agrīna vecuma ir bijušas ļoti ierobežotas iespējas būt pilntiesīgiem sabiedrības locekļiem, socializēties, apgūt izglītību kopā ar vienaudžiem, iekļauties darba tirgū un gūt ienākumus, veidot sev apkārt sociālo tīklu, cilvēku loku, kas varētu sniegt atbalstu un palīdzību. Tādējādi šie cilvēki vairākumā gadījumu nav spējuši veidot neatkarīgu dzīvi un ir atkarīgi galvenokārt no valsts garantētajiem pabalstiem un atbalsta pakalpojumiem. Vienīgie, kas par viņiem ir rūpējušies, rūpējas un rūpēsies, ir viņu tuvākie ģimenes locekļi, kuru dzīves vienmēr ir bijušas tieši pakārtotas šo cilvēku veselības stāvokļa uzlabošanai vai uzturēšanai esošajā līmenī, vienlaikus nodrošinot personas labākās intereses.Attiecīgi noteikumu projekts paredz:1) noteikt kopšanas pabalstu pilngadīgām personām ar ļoti smagu invaliditāti, kurām invaliditātes cēlonis ir slimība no bērnības un kurām VDEĀVK ir izsniegusi atzinumu īpašas kopšanas nepieciešamībai, 313,43 *euro* mēnesī apmērā;2) atbilstoši Likuma 12.1pantā definētajam kopšanas pabalsta nosaukumam precizēt MK Nr.1608 nosaukumu un MK Nr.1608 1.punktu;3) papildināt MK Nr.1608 norādi, uz kāda Likuma pamata noteikumi izdoti, papildinot ar Likuma 12.1panta pirmajā daļā noteikto deleģējumu noteikt kopšanas pabalsta apmēru;4) Ņemot vērā Apvienoto Nāciju Organizācijas Konvencijā par personu ar invaliditāti tiesībām un Invaliditātes likumā lietoto terminu “persona ar invaliditāti”, precizēt šo terminu noteikumu projekta 5.punktā, termina “invalīds” vietā lietojot terminu „persona ar invaliditāti” atbilstošā locījumā. Kopšanas pabalsta nosaukumā termins netiek mainīts, jo tas ir definēts Likumā. Noteikumu projekts paredz, ka noteikumi stāsies spēkā 2019.gada 1.jūlijā, t.i. vienlaikus ar likuma grozījumiem.  |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts izstrādāts sadarbībā ar VSAA. |
| 4. | Cita informācija |  |
|   **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz 2416 pilngadīgām personām ar ļoti smagu invaliditāti, kurām invaliditātes cēlonis ir slimība no bērnības un kurām VDEĀVK ir izsniegusi atzinumu par īpašas kopšanas nepieciešamību, un viņu ģimenes locekļiem. Kopšanas pabalsta apmēra palielināšana minētajai mērķa grupai radīs tiešu ietekmi uz nabadzības un sociālās atstumtības riskam bieži pakļautu iedzīvotāju grupu (pensionāri, personas ar invaliditāti, t.sk. bērni, trūcīgie iedzīvotāji) situāciju, pozitīvi ietekmējot šo personu dzīves līmeņa izmaiņas nākotnē, palielinot viņu sociālo aizsardzību un mazinot nabadzības un sociālās atstumtības risku, kā arī preventīvi mazinot risku, ka personas tiks nodota aprūpei institūcijās. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais grozījums neietekmē administratīvo slogu.Tiesiskais regulējums nerada ietekmi uz tautsaimniecību. |
| 3. | Administratīvo izmaksu monetārs novērtējums | Noteikumu projekts nerada papildu ietekmi uz administratīvajām izmaksām. |
| 4. | Atbilstības izmaksu monetārs novērtējums | Nav |
| 5. | Cita informācija | Likuma grozījumi paredz noteikt pārejas posmu, lai VSAA varētu veikt nepieciešamās izmaiņas informācijas sistēmā, nodrošinot kopšanas pabalsta pārrēķināšanu, piešķiršanu un starpības izmaksāšanu personām ar invaliditāti, kurām invaliditātes cēlonis ir slimība no bērnības. Nepieciešamās izmaksas tiks segtas no VSAA iekšējiem resursiem. Pēc VSAA sniegtās informācijas nepieciešamais laiks, lai pielāgotu esošo informācijas sistēmu kopšanas pabalsta pārrēķināšanai un izmaksāšanai, provizoriski varētu būt līdz pieciem mēnešiem. Līdz ar to VSAA kopšanas pabalstu pilngadīgām personām ar ļoti smagu invaliditāti, kurām VDEĀVK ir izsniegusi atzinumu īpašas kopšanas nepieciešamībai un kurām invaliditātes cēlonis ir invaliditāte no bērnības, par periodu no 2019. gada 1. jūlija pārrēķinās un pabalsta starpību izmaksās ne vēlāk kā līdz 2019.gada 1.septembrim. Personām, kurām jau tiek izmaksāts kopšanas pabalsts, VSAA turpinās kopšanas pabalsta izmaksu līdzšinējā apmērā, pēc 2019.gada 1.jūlija veicot kopšanas pabalsta pārrēķināšanu un nodrošinās tā palielinātā apmērā starpības izmaksu uz personas iesniegumā norādīto kredītiestādes vai pasta norēķinu sistēmas kontu bez papildu personas iesnieguma līdz 2019.gada 1.septembrim. Savukārt pēc 2019.gada 1.jūlija jaunpiešķirtos kopšanas pabalstus VSAA, pamatojoties uz personas iesniegumu, sākotnēji izmaksās piešķirto pabalstu 213,43 *euro* apmērā, veicot kopšanas pabalsta pārrēķināšanu un nodrošinās tā palielinātā apmērā starpības izmaksu uz personas iesniegumā norādīto kredītiestādes vai pasta norēķinu sistēmas kontu bez papildu personas iesnieguma līdz 2019.gada 1.septembrim. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019.gads** | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 296 234 013 | 0 | 301 746 961 | 0 | 304 579 932 | 0 | 0 |
| 1.1. valsts pamatbudžet, tai skaitā ieņēmumi no maksas pakalpojumiem un citi pašu ieņēmumi | 296 234 013 | 0 | 301 746 961 | 0 | 304 579 932 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 296 234 013 | 0 | 301 746 961 | 0 | 304 579 932 | 0 | 0 |
| 2.1. valsts pamatbudžetsLM 20.01.00 “Valsts sociālie pabalsti”, t.sk. | 296 234 013 | 0 | 301 746 961 | 0 | 304 579 932 | 0 | 0 |
| *Pabalsts invalīdam, kuram nepieciešama kopšana \*\** | *44 377 215* | *0* | *46 803 812* | *0* | *47 778 114* | *0* | *0* |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 | 0 | 0 |
| *\*Atbilstoši LM apstiprinātajam maksimāli pieļaujamam valsts pamatbudžeta izdevumu apjomam.**\*\* Atbilstoši Ministru kabineta 2019.gada 8.februāra sēdes protokollēmuma Nr.6 1.§ 3.punktam atbalstīts priekšlikums papildu finansējumam Labklājības ministrijas prioritārajam pasākumam* *“Īpašas kopšanas pabalsta bērniem un pieaugušajiem ar invaliditāti kopš bērnības pilnveidošana” (kods 18\_4\_P) 2019.gadā 2 692 800 euro apmērā (tai skaitā pabalsta invalīdam, kuram nepieciešama kopšana (personām ar I invaliditātes grupu, kurām invaliditātes cēlonis ir slimība no bērnības un kurām ir indikācijas īpašas kopšanas nepieciešamībai) nodrošināšanai 1 449 600 euro), 2020.gadā 5 517 600 euro apmērā (tai skaitā pabalsta invalīdam, kuram nepieciešama kopšana (personām ar I invaliditātes grupu, kurām invaliditātes cēlonis ir slimība no bērnības un kurām ir indikācijas īpašas kopšanas nepieciešamībai) nodrošināšanai 3 019 200 euro) un 2021.gadā un turpmāk ik gadu 5 649 600 euro apmērā (tai skaitā pabalsta invalīdam, kuram nepieciešama kopšana (personām ar I invaliditātes grupu, kurām invaliditātes cēlonis ir slimība no bērnības un kurām ir indikācijas īpašas kopšanas nepieciešamībai) nodrošināšanai 3 139 200 euro).* |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pasākums tiks īstenots Labklājības ministrijas pamatbudžeta apakšprogrammas 20.01.00 "Valsts sociālie pabalsti" ietvaros. Pasākuma īstenošana paredzēta no 2019.gada 1.jūlija.*Finansējums pabalsta invalīdam, kuram nepieciešama kopšana,* *kurš ir pārsniedzis 18 gadu vecumu un sakarā ar smagiem funkcionāliem traucējumiem tam ir nepieciešama īpaša kopšana, un personas invaliditātes cēlonis ir slimība no bērnības, palielināšanai par 100 euro (plānotais pieaugums 100 cilvēki gadā): 2019.gadā 2416 (personas)\*6(mēneši)\*100(palielinājums)=1 449 600 euro, 2020.gadā 2516\*12\*100=3 019 200 euro, 2021.gadā un turpmāk 2616\*12\*100=3 139 200 euro.* *Līdz ar to kopējie izdevumi pabalsta invalīdam, kuram nepieciešama kopšana, nodrošināšanai plānoti 2019.gadā 44 377 215 euro, 2020.gadā 46 803 812 un 2021.gadā 47 778 114 euro apmērā.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Finansējums iekļauts Labklājības ministrijai 2019., 2020. un 2021.gada maksimāli pieļaujamā valsts pamatbudžeta izdevumu apjomā un ir iekļauts likumā “Par valsts budžetu 2019.gadam”. Prioritārā pasākuma īstenošana tiks nodrošināta Labklājības ministrijas valsts pamatbudžeta apakšprogrammas 20.01.00.” Valsts sociālie pabalsti” ietvaros. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Atbilstoši likuma grozījumiem, lai nodrošinātu kopšanas pabalsta bērniem un pieaugušajiem ar invaliditāti no bērnības pilnveidošanu, nosakot kopšanas pabalsta apmēru palielinātā apmērā, vienlaikus ar šo noteikumu projektu tiek izstrādāts arī noteikumu projekts “Grozījums Ministru kabineta 2009.gada 22.decembra noteikumos Nr.1607 "Noteikumi par bērna invalīda kopšanas pabalsta apmēru, tā pārskatīšanas kārtību un pabalsta piešķiršanas un izmaksas kārtību"”, kas paredz bērna invalīda kopšanas pabalsta palielināšanu no *213,43 euro* mēnesī uz *313,43* *euro* mēnesī ar 2019.gada 1.jūliju. |
| 2. | Atbildīgā institūcija | Labklājības ministrija. |
| 3. | Cita informācija | Noteikumu projekta virzība ir tieši saistīta ar likumu “Par valsts budžetu 2019.gadam”. Noteikumu projekts neprasa veikt izmaiņas citos spēkā esošajos tiesību aktos. |
|   **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atsevišķas sabiedrības līdzdalības formas un komunikācijas aktivitātes nav veiktas un netiek plānotas. |
| 2. | Sabiedrības līdzdalība projekta izstrādē | Nav attiecināms  |
| 3. | Sabiedrības līdzdalības rezultāti | Nav |
| 4. | Cita informācija | Nav |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Kopšanas pabalsta izmaksu nodrošinās VSAA Likumā un citos normatīvajos aktos noteiktajā kārtībā. |
| 3. | Cita informācija | Nav  |

Labklājības ministre R. Petraviča

A.Lukašenoka

Aiga.Lukasenoka@lm.gov.lv

67021691